Ég verða að segja að VG , eða réttara sagt einstaka þingmenn þess valda mér vonbrigðum . Fyrir örfáum misserum vorum við Íslendingar stærstir , bestir og klárastir í heiminum og við sýndum veröldinni hvernig á að gera hlutina . Í dag erum við orðnir minnstir og aumastir og " Vinir " okkar níðast á okkur . Bretar og Hollendingar gerðu landinu stóran greiða með því að stöðva íslensku bankana og verst var að þeir gerðu það ekki fyrr . Íslenskum yfirvöldum var fyrirmunað að gera það í tíma . Að sjálfsögðu á þjóðin að greiða breskum og hollenskum innistæðueigendum til baka það sem hún lofaði að tryggja , það þarf engan dómstól til að úrskurða um það . Hvers vegna er hægt að mismuna innstæðueigendum eftir þjóðerni ? Þetta er spurning um lágmarks reisn . Það er hins vegar undir okkur sjálfum komið og hreint innanríkismál , hvort við náum eignum upp í þetta af " glæpamönnunum " sem stjórnuðu bönkunum . Íslendingar báðu AGS um aðstoð vegna þess að þjóðin var gjaldþrota í orðsins fyllstu merkingu . Þess vegna er ekki rétt að segja að AGS hafi verið beitt gegn okkur . AGS setti þau skilyrði að Íslendingar greiddu Icesave-tryggingarnar , sem þeir höfðu lofað þegar heimild til innlána var veitt í þessum löndum . Þetta eru ekki ósanngjörn skilyrði og Íslendingum vel viðráðanleg . Ég hef stutt VG fram til þessa en það eru farnar að renna á mig tvær grímur . Ég er reyndar afar ánægður með störf formannsins og flestra þingmanna flokksins en alls ekki allra . Val á ráðherrum tókst ekki nógu vel og ástæða til að efast um skynsemi sumra . Ég verð t.d. að segja að Jón Bjarnason er fallegastur þegar hann heldur kjafti . Þá eru nokkrir þingmenn VG á einkatrippi og hugsa um það helst að baða sig í kastljósi fjölmiðlana . Þar fara fremst Liljurnar báðar . Þær virðast vera í stjórnarandstöðu við helstu mál stjórnarinnar og virðast tilbúnar til að eyðaleggja ágæta félagshyggjustjórn , Jóhönnu og Steingríms . Pétur Sæll og þakka þér bréfið Pétur . Jón Bjarnason vilt þú að þegi . Liljur segir þú vera á " einkatrippi " . Gleymdirðu kannski einhverjum í þessari upptalningu ? Kannski þeim sem ritar nafn sitt undir þetta bréf ? Ég er nefnilega sammála Jóni Bjarnasyni og kannast ekki við neitt " einkatripp " hjá nefndum þingkonum VG . Ég kannast við það eitt að þær , sem aðrir þingmenn VG , lýsi rökstuddum skoðunum sínum eins og þú sjálfur ert að gera með þessu bréfi og ítreka ég þakkir fyrir það . Með kveðju , Ögmundur